|  |  |  |
| --- | --- | --- |
|  |  |  |
|  |  | Stredná odborná škola poľnohospodárstva a služieb na vidiekuPredmestská 82010 01 Žilina  |

**Začlenenie čitateľskej gramotnosti vo vyučovaní na SOŠ poľnohospodárstva a služieb na vidieku**

**v šk. roku 2017/ 2018**

 **\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

 **Mgr. Silvia Rovňaniková Ing. Ľubomír Schvarc**

 **koordinátor čitateľskej gramotnosti riaditeľ školy**

**Začlenenie čitateľskej gramotnosti vo vyučovaní na SOŠ PaSnV v šk. roku 2017/2018**

V školskom roku 2017/ 2018 bude program školy zameraný na ďalší rozvoj čitateľskej gramotnosti žiakov v nadväznosti na predchádzajúci šk. rok ako prvý rok čitateľskej gramotnosti, a to v súlade s vnútornou smernicou školy Vzdelávaciastratégia pre rozvíjanie komunikatívnych kompetencií a čitateľskej gramotnosti vo všetkých vzdelávacích predmetoch.

 Zistilo sa, že čitateľská gramotnosť žiakov nie je na dostatočnej úrovni, čo môže viesť k problémom pri štúdiu a rovnako aj pri hľadaní zamestnania sa a v situáciách týkajúcich sa bežného života. Preto je dôležité rozvíjať čitateľskú gramotnosť žiakov vo všetkých vyučovacích predmetoch, nielen na hodinách súvisiacich priamo s čítaním, ako slovenský jazyk a literatúra či cudzie jazyky.

 Okrem priameho čítania sa čitateľská gramotnosť zameriava i na postoj k čítaniu, schopnosť komunikovať atď. Rozvoj všetkých týchto oblastí má za úlohu škola, a to začleňovaním rôznych aktivít do výchovno-vzdelávacieho procesu. Rovnako dôležité je aj začlenenie aktivít súvisiacich s čítaním aj do mimovyučovacieho procesu, napr. vo forme súťaží, besied, vlastnej tvorby...

Činnosť školy a koordinátora čitateľskej gramotnosti sa v šk. roku 2017/2018 sústredí na tieto oblasti:

* zvyšovať povedomie žiakov o dôležitosti čitateľskej gramotnosti v bežnom živote;
* začlenenie čitateľskej gramotnosti aj do ostatných vyučovacích predmetov okrem slovenského jazyka a literatúry;
* organizácia literárnych súťaží a súťaží v prednese prózy a poézie;
* činnosť žiakov v školskom časopise;
* zapájanie školy do projektov na podporu čitateľskej gramotnosti.

Koordinátor čitateľskej gramotnosti bude spolupracovať so všetkými vyučujúcimi a pomáhať im správne začleniť vybrané texty do vyučovania. V spolupráci s vyučujúcimi bude organizovať rôzne podujatia, ktoré pomôžu žiakom rozvíjať čitateľskú gramotnosť a vzbudia záujem o knihy a časopisy. Čitateľská gramotnosť sa dá prakticky začleniť takmer do všetkých vyučovacích hodín a jej realizácia je teda integrálnou súčasťou výchovno-vzdelávacieho procesu. Rozvoj čitateľskej gramotnosti bol začlenený do učebných plánov. V rámci triednických hodín triedni učitelia budú informovať žiakov o mimoškolských aktivitách, o ktoré by mohli mať záujem.

Čitateľská gramotnosť je v rôznych vyučovacích predmetoch rozvíjaná aj prostredníctvom odborných časopisov, napr.:

* všeobecno-vzdelávacie predmety: Hurra, Freundschaft, Spitze, Bridge, Friendship, Psychológia, Psychológia interaktívne, bežná denná tlač a časopisy,...
* v odbore záhradná architektúra: Záhradkár, Floristika, Sady a vinice,...
* v odboroch manažment v pôdohospodárstve / agroturistika / regionálny cestovný ruch/ ekonomika a organizácia - Hotelier, Hospodárske noviny, Trend,...
* v odbore kynológia – Svet psov, Psie športy, Kynologická revue, Pes priateľ človeka, Kynológia (učebnica), Interaktívna učebnica kynológie,...
* v odbore veterinárstvo – Informačný spravodajca komory veterinárnych lekárov, Chov oviec, Veterinársky odborný časopis, Slovenský veterinársky časopis, Slovenský chov, Náš chov, Agromagazín...

Rozvoj čitateľskej gramotnosti pomocou **mimoškolských aktivít**:

* recitačné súťaže – Vansovej Lomnička, Hviezdoslavov Kubín, literárne súťaže zamerané na vlastnú tvorbu,...;
* organizácia krúžkov;
* školský časopis;
* olympiáda zo slovenského jazyka ale i z iných jazykov a predmetov;
* návšteva divadla, výchovných koncertov;
* ďalšie.

Čitateľská gramotnosť je implementovaná do jednotlivých vyučovacích jednotiek a každý pedagóg ju začlení na základe vlastného uváženia pri použití vhodných metód, foriem a prostriedkov, ktoré sú uvedené v tabuľkách v tematických plánoch.

**Plán aktivít navrhovaných na podporu čitateľskej gramotnosti v školskom roku 2016/2017:**

|  |  |  |  |  |
| --- | --- | --- | --- | --- |
| **Spôsob rozvíjania** | **Úloha** | **Cieľ** | **Zodpovední/ý** | **Termín** |
| **Zámerné rozvíjanie** | Akreditované vzdelávanie pre pedagógov: Integrácia čitateľskej gramotnosti do výučby na SŠ | Hlavným cieľom je inovovať nadpredmetové kompetencie potrebné na aplikáciu nových poznatkov z oblasti čitateľskej gramotnosti do výučby a integrovať ich do vyučovacieho procesu na stredných školách. | Učitelia, ktorí sú prihlásení na vzdelávanie.  | Ukončenie: december 2017  |
| Výmena skúseností s pedagogickým zborom  | Cieľom bude, aby sa aj ostatní učitelia oboznámili s novinkami zo vzdelávania a niektoré dobré skúsenosti prevzali do svojho vyučovania. | koordinátor | september |
| Vypracovanie plánu koordinátora čitateľskej gramotnosti pre šk. rok 2017/ 2018 | Naplánovať činnosti súvisiace s čitateľskou gramotnosťou pre školu, rozvíjať čitateľskú gramotnosť žiakov prostredníctvom plánovaných aktivít.  | koordinátor | 20.09. 2017  |
| Vzdelávanie pre všetkých pedagógov | Školenie všetkých pedagogických zamestnancov – definovanie pojmu čitateľská gramotnosť, význam čitateľskej gramotnosti, čitateľské stratégie a pod.  | riaditeľ školy, koordinátor | 9. novembra 2017 |
| Rozvoj čitateľskej gramotnosti na hodinách SJL | Cieľom je na hodinách riešiť úlohy so zameraním na získavanie a porovnávanie informácií, identifikovanie údajov a pod. | Učiteľ SJL | Šk. rok 2017/ 2018 |
| Rozvoj čitateľskej gramotnosti na hodinách ostatných predmetov  | Cieľom je rozvíjať čitateľskú gramotnosť prostredníctvom vecných textov – zameraných na učené odbory a záujmy žiakov.  | všetci učitelia  | Šk. rok 2017/ 2018 |
| **Nezámerné rozvíjanie**  | Záložka do knihy spája slovenské školy  | Vytvárať pozitívny vzťah k čítaniu, tvorba záložiek, komunikácia a spolupráca medzi školami.  | koordinátor  | podľa pokynov projektu – začiatok september 2017 |
|  | Európsky deň jazykov  | Priviesť žiakov k čítaniu zahraničnej literatúry, vytvárať pozitívny vzťah k cudzím jazykom.  | učitelia cudzích jazykov  | 26. 09. 2017 |
|  | Návšteva Žilinskej knižnice  | Oboznámiť žiakov s výpožičným poriadkom knižnice. Vážiť si hodnotu kníh.  | Vyučujúce SJL v 1. ročníkoch  | október |
|  | Divadelné predstavenie pre žiakov 3. a 4. ročníka  | Inšpirovať žiakov k čítaniu cez vizuálny zážitok v divadle. Divadelné predstavenia:Triedny nepriateľ – zamerané na šikanovanie a ľudské práva, hra zo školského prostrediaZločin a trest – hra o práve rozhodovať o živote iného zameraná na ľudské práva a právo človeka na život  | koordinátor  | október – november (podľa dohody s divadlom)  |
|  | Olympiáda z nemeckého, anglického a slovenského jazyka.  | Schopnosť riešiť úlohy s využitím čitateľskej gramotnosti.  | vyučujúce predmetov  | november/ december  |
|  | Recitačné súťaže: Vansovej LomničkaHviezdoslavov Kubín Iné...  | Budovať vzťah k prednesu, k literárnym dielam a knihám, a tak podnecovať čítanie z žiakov.  | vyučujúci predmetu SJL, koordinátor  | podľa pokynov jednotlivých súťaží |
|  | Vlastná tvorba žiakov – písanie poézie a prózy | Zapojenie sa do súťaže, reprezentovať vlastnú tvorbu.  | koordinátor  | Podľa vyhlásenia súťaže  |
|  | Tvorba školského časopisu | Písať články, graficky upraviť časopis, distribúcia do tried medzi spolužiakov.  | koordinátor, žiaci | 4 čísla počas šk. roka |
|  | Môj slovník z reality | Rozvoj čitateľskej gramotnosti na jednotlivých vyučovacích hodinách. Mgr. Mravcová v rámci krúžku Enjoy English kompletizácia slovníka - Môj slovník z reality / My Dictionary From Reality.  | Mgr. Chabadová žiaci  | Máj  |
|  | Vyhodnotenie | Vyhodnotenie činnosti koordinátora čitateľskej gramotnosti.  | koordinátor, riaditeľ školy | jún |

Žilina, 18. septembra 2017 Mgr. Silvia Rovňaniková

 koordinátor čitateľskej gramotnosti